What's Love Got to Do with It

«**What's Love Got to Do with It**» er ein song spelt inn av den amerikanske songaren Tina Turner og gjeve ut i 1984. Songen vart henta frå det femte soloalbumet hennar, *[[Private Dancer]]* og vart den mest suksessrike singelen hennar.

Sjølv om Turner alt hadde hatt hittar på britiske topp 10 og amerikanske topp 30 nokre månader tidlegare med utgåva hennar av «Let's Stay Together», vart «What's Love Got To Do With It» den første og einaste songen hennar som nådde toppen av singellista i USA. Songen er rangert på 309. plassen på lista til *[[Rolling Stone]]* over dei 500 beste songane gjennom tidene. Han vart òg rangert på 38. plassn på lista Songs of the Century. Han var den 17. mestseljande singelen i Storbritannia i 1984. I 1993 vart songtittelen nytta som namn på *[[filmen What's Love Got to Do with It|biografifilmen]]* om livet til Turner.

Songen vart nytta i ein episode av Miami Vice.

I 2012 vart «What's Love Got to Do with It» innlemma i Grammy Hall of Fame og gav Turner hennar tredje Grammy Hall of Fame og 11. Grammyprisen totalt.

## Bakgrunn
Songen vart skriven av Terry Britten og Graham Lyle, som opphavleg tilbaud songen til Cliff Richard, men vart avslått. Han vart så gjeven til Phyllis Hyman, som ønskte å spele inn songen, men sjefen i Arista Records, Clive Davis let ho ikkje gjere dette. Songen vart så tilbode til Donna Summer, som har sagt at ho sat med songen nokre år utan å spele han inn. Nokre månader før Turner spelte inn songen, vart songen tilbode til den britiske popgruppa Bucks Fizz. Jay Aston ønskte å synge solo på songen etter å ha høyrt demoen, men vart fortalt at songen ikkje høvde for ein kvinneleg solovokal. Gruppa spelte inn songen i februar 1984, men vart då sungen av det mannlege medlemmet Bobby G. Aston hugsar at demoen var særs lik den seinare Tina Turner-versjonen, men deira versjon var annleis. Han var meint for det neste albumet deira, *[[I Hear Talk]]*, men vart skrinlagt då Turner gav ut versjonen sin først. Bucks Fizz-versjonen vart først gjeven ut då *[[Are You Ready av Bucks Fizz|Are You Ready]]* kom ut på ny i 2000.

## Lister
Før «What's Love Got to Do with It», hadde ikkje Tina Turner hadde ein singel inne på topp 10 i USA sidan tidleg i 1970-åra. Singelen nådde toppen av lista på ''Billboard'' Hot 100 og låg der i tre veker. Dette vart den første og einaste singelen hennar som gjekk til topps i Amerika. Singelen nådde tredjeplassen i Storbritannia, den høgaste plasseringa hennar der. Turner var 44 år gammal då songen nådde hitlistene, og ho var på den tida den eldste kvinnelege soloartisten som hadde oppnådd ei topplassering i USA. Grace Slick, som er ein månad eldre enn Turner, nådde toppen av lista i 1985 og 1987 med høvesvis «We Built This City» og «Nothing's Gonna Stop Us Now», som medlem av Starship. I 1999 vart Cher, då 53 år gammal, den eldste kvinna som har nådd toppen av singellista i USA med songen «Believe».

## Versjonar og miksar
* Albumversjonen – 3:48
* Extended Remix – 5:43

## Musikkvideo
Musikkvideoen syner  video Turner som går ned ei gate og kjem i kontakt med folk, med scener der ho syng direkte til kameraet. Videoen vart filma i New York City våren 1984. I musikkvideoen kan ein sjå *[[Sleepaway Camp II: Unhappy Campers|Sleepaway Camp 2]]*-medlemmet Pamela Springsteen, syster til Bruce Springsteen, som gatedansar. Videoen vart regissert av Mark Robinson.

## Prisar
Songen fekk tre prisar under Grammyprisen i 1985: Årets singel, årets song og beste popsong av ei kvinne. Konsertversjonen til Turner av songen under showet vart gjeve ut i 1994 på albumet *Grammy's Greatest Moments Volume I*.

Musikkvideoen fekk pris for beste kvinnelege video under MTV Video Music Awards i 1985.

I 2012 vart «What's Love Got to Do with It» innlemma i Grammy Hall of Fame.

## Lister og salstrofé

### Vekeslister

### Årslister

### Salstrofé

### Tiårslister

## Warren G-versjonen

«**What's Love Got to Do with It**» vart òg spelt inn av den amerikanske artisten Warren G med Adina Howard for *[[filmen Supercop|Supercop]]*. Songen både sampla og interpolerte refrenget til Tina Turner-songen frå 1984, men Warren G erstatta den originale teksten med sin eigen. «What's Love Got to Do with It» vart ein hit og klatra til 32. plassen på ''Billboard'' Hot 100, og vart den tredje singelen til Warren G på topp 30. Songen nådde femteplassen på Hot Rap Singles-lista. Songen vart enno meir populær i Storbritannia der han nådde andreplassen på UK Singles chart.

### Musikkvideo
Ein musikkvideo regissert av Joseph Kahn vart produsert for å marknadsføre singelen. Han syner bilete av Warren G og Adina Howard som syng songen, med klipp frå filmen *[[Police Story 3: Super Cop]]*.

### Singel

#### A-Side
#"What's Love Got to Do with It?» (Album Version)- 4:17
#"What's Love Got to Do with It?» (Clean Radio Version)- 4:17

#### B-Side
#"What's Love Got to Do with It?» (Acapella)- 4:15
#"What's Love Got to Do with It?» (Instrumental)- 4:15

### Lister

## Andre versjonar

* CKBE-FM David Tyler
* "Weird Al" Yankovic nytta refrenget i «Hooked on Polkas», ein polkamedley frå 1985 på albumet *[[Dare to Be Stupid]]*.
* Trombonisten Ray Conniff spelte inn songen i 1985. 
* I 2001 spelte Cliff Richard inn songen for albumet *[[Wanted av Cliff Richard|Wanted]]*.
* Reggaeartisten Sylvia Tella spelte inn ein særs forskjellig versjon av songen i 2003.
* Tiffany spelte inn ein versjon for eit hyllestalbum i 2004.
* Jaron and the Long Road to Love har spelt songen på somme av konsertane sine.
* The Gossip har spelt songen på konsertar.
* Songen er nytta i musikalen *[[musikalen Priscilla Queen of the Desert|Priscilla Queen of the Desert]]*.

## Kjelder

**Denne artikkelen bygger på «[[:en:What&#39;s Love Got to Do with It|What&#39;s Love Got to Do with It]]» frå ,  den 22. april 2016.*